Ֆրանչիսկոս Սրբազան Քահանայապետը առանձնական ունկնդրութիւն շնորհեց Սուրբերու դատի ժողովի կառավարիչ` Կարդինալ Անճէլօ Ամաթոյին եւ ունկնդրութեան ընթացքին վաւերացուց Սուրբերու դատի ժողովի կարդինալական դասին եւ եպիսկոպոսներուն լիանիստ գումարի դրական վճիռը` ''Տիեզերական եկեղեցւոյ վարդապետի տիտղոսը'' շնորհելու` Սուրբ Գրիգոր Նարեկացիին, հայ միջնադարեան հոգեւորական, աստուածաբան, բանաստեղծ, երաժիշտ եւ փիլիսոփայ։